# Csömödéri Állami Erdei Vasút

### A Wikipédiából, a szabad lexikonból.

A Csömödéri Állami Erdei Vasút a maga 109 km vágányhosszával Magyarország leghosszabb kisvasúti üzeme. A gerinc vonalán Lenti és Kistolmács között (32 km) május 1-jétől szeptember 30-ig, hétköznaponként menetrend szerint közlekedik személy szállító vonat.
Kisvasúti napja: június negyedik szombatja.

## [szerkesztés] Építése

A vasút építése 1918-ban kezdődött a Csömödér és Szentpéterfölde közötti szakaszon. Ezzel összeköttetést teremtettek a csömödéri fűrészüzem és az Eszterházy-hitbizomány erdőterületei között. Kezdetben lóvontatású, majd 1922-ben áttérnek a gőzvontatásra. Ekkor érkezett ide az 1917-ben gyártott Muki, és a Mátravasútról az 1918-ban gyártott Karcsi nevű gőzmozdony. A század első felében folyamatosan épülnek a szárnyvonalak. 1920-ban a Pördefölde – Hosszú-rét, 1922-ben Törösznek–Oltárc. 1930-ban Bázakerettye környékén olajat találtak, így bővült a szállítani kívánt áruk palettája. 1945-ben a fűrészüzemmel együtt állami kézbe került.

A menetrendszerű személyszállítás 1954-ben kezdőtött meg a Csömödér–Kistolmács közötti 18 km-es szakaszon. 1962-ben szerezték be az első dízelmozdonyt, ami a ma is közlekedő C-50-esek egyike volt. 1965-ben a napi használatból végleg kivonták a gőzmozdonyokat. Az 1970-es években kevés figyelmet fordítottak a karbantartásra, így a vasútüzem állaga egyre romlott. Szerencsére még idejében rájöttek, hogy ezen a tájon még mindig ez a legolcsóbb szállítási eszköz. Az 1980-as években megkezdődött a vágányok felújítása, és ezzel egy máig is tartó fejlesztési program. Először a meglévő síneket cserélték a 7 kg/folyóméteresről 18 kg/folyóméteresre, így nagyobb teherbírású lett a vágány. Ennek köszönhetően már 32 km-en szállítja rendszeresen az utasokat a kisvasút.

2002-ben megépült a Lenti – Csömödér között lévő szakasz, ezzel 109 km-esre bővült a használható vágányok hossza.

Magyarországon talán ez az egyetlen olyan kisvasút, minek a fő árbevételi forrása még mindig az árufuvarozás. A tehervonatok a kitermelés helyéről szállítják a fát Csömödérre vagy Lentibe, általában C50-es mozdonyokkal. Az Mk48-as mozdonyok többnyire Lenti és Csömödér között dolgoznak.

## [szerkesztés] Járműállomány

### [szerkesztés] Mozdonyok

- Ábel nevű gőzmozdony, Romániából érkezett 1998-ban. Új pályaszáma: 490,2002
- 9 db C-50-es dízelmozdony
- Mk48 1005 négytengelyes dízel-mechanikus dízelmozdony
- Mk48 2015 négytengelyes dízel-hidraulikus dízelmozdony

### [szerkesztés] Kocsik

A vasút kb. 10 db személykocsival (köztük egy szalonkocsival) és sok teherkocsival rendelkezik.

## [szerkesztés] Állomások és megállóhelyek

### [szerkesztés] Gerincvonalon

- Csömödér
- Páka
- Dömefölde
- Kányavár
- Törösznek
- Kúriapuszta
- Kámaháza
- Bánokszentgyörgyi elágazás
- Bázakerettye
- Kistolmács

### [szerkesztés] Szárnyvonalon

- Törösznek
  - Pördefölde
  - Hosszú-rét
  - Szentpéterfölde
  - Fekete-berek
- Bánokszentgyörgyi elágazás
  - Várfölde
  - Kövecses
  - Bucsuta
  - Bánkürtös
  - Oltárc
  - Eger-völgy

## [szerkesztés] Nevezetességek és látnivalók a vasút környékén

- Lenti Vár romjai
- Budafapusztai arborétum (a Bázakerettyei állomásnál)
- Kistolmácsi tó

## [szerkesztés] Külső hivatkozások

- menetrend az Elvirán
- Bővült a legnagyobb kisvasút
- A vasút a Geocachingen

A lap eredeti címe "http://hu.wikipedia.org../../../c/s/%C3%B6/Cs%C3%B6m%C3%B6d%C3%A9ri_%C3%81llami_Erdei_Vas%C3%BAt_5a4a.html"

Kategória: Magyarország kisvasútjai

##### Views

- Szócikk
- Vitalap
- Aktuális változat

##### Keresés